Karališkių ežeras
Karališkių ežeras – ežeras Lietuvoje, Anykščių rajono pietuose, Molėtų rajono paribyje, 3 km į šiaurės vakarus nuo Balninkų. Ilgis vakarų-rytų kryptimi 2,6 km, plotis iki 0,37 km. Altitudė 114,5 m. Krantai statūs, vietomis paveikti erozijos ir apaugę medžiais. Atabradas siauras. Aplinkui plyti pievos ir dirbami laukai. Į ežerą suteka 3 didesni upeliai: iš Plaštakos ežero (šiaurėje) Plaštakos, K-2 iš Alaušų ežero (pietuose) ir K-1 iš Smėlinio ežero (rytuose). Vakaruose išteka Siesarties intakas – Plaštaka. Šalia ežero įsikūrę kaimai: Karališkiai, Kibildžiai, Pagojai, Antaplaštakis. Šiaurinėje pakrantėje veikia kaimo turizmo sodyba. Šiaurrytine pakrante eina kelias  4805  Siesartis–Žemaitkiemis–Kibildžiai .